Porpiang Writer 1

Porpiang Writer 1: World of Perfect Human (ภาษาไทย: พอเพียง ไรเตอร์: โลกแห่งมนุษย์สมบูรณ์แบบ) คือนิยายภาคแรกเปิดจักรวาลแฟนฟิกชั่นครอสโอเวอร์ที่มีพื้นฐานมาจากซีรี่ส์ Minecraft Realm of Tales ของช่องยูทูบ "ลุงพี TeamGarryMovieThai" สร้างโดยนักเขียนนามปากกา Porpiang Writer และเป็นนิยายภาคหลักในระยะแรกของจักรวาล Porpiang Writer/Fantasy Warfare

## เนื้อเรื่อง

### โปรเจกต์อันโนน โครงการที่ฝ่าความโหดร้ายนับครั้งไม่ถ้วนเพื่อเป้าหมายที่ซีมเลสฮิวแมนต้องการ

กาลครั้งหนึ่งนานมาแล้ว ในช่วงทศวรรษที่ 1900 ขึ้นไป องค์กรซีมเลสฮิวแมน (Seemless Human Corporation) ได้ริเริ่มโครงการลับโปรเจกต์อันโนน (Project Unknown) ด้วยจุดประสงค์ที่ต้องการสร้างยอดมนุษย์ที่มีความสมบูรณ์แบบในทุก ๆ ด้าน ทั้งความเป็นอมตะ มีภูมิต้านทานต่อทุกโรคร้ายและสารพิษ พละกำลังเหนือมนุษย์ ยิงพลังเวทมนตร์แบบแฟนตาซี โดยพวกเขาจะผลิตยาที่ทางองค์กรตั้งชื่อว่า เพอร์เฟกต์เคม (Perfect Chem) ซึ่งถูกสร้างขึ้นมาเพื่อเริ่มจากฉีดให้กับเด็กทารกแรกเกิดฝาแฝดสองต่างเพศกันจากไข่ใบเดียวกัน ซึ่งในสมัยนั้นยังไม่เคยมีปรากฏการณ์แบบนี้มาก่อน จึงทำให้ทางองค์กรทดลองแบบจับฉ่ายด้วยการฉีดกับเด็กทารกแรกเกิดทั่ว ๆ ไปโดยไม่ขออนุญาตจากครอบครัวของเด็กที่ทางองค์กรฯ จะทดลองเลย แต่การที่ยาไม่เสถียรพอทำให้เด็กเสียชีวิตไม่ช้าก็เร็ว นั่นทำให้ครอบครัวที่เด็กเสียชีวิตได้พยายามฟ้องร้ององค์กรซีมเลสฮิวแมนเพื่อให้ทางองค์กรฯ ชดใช้ค่าเสียหาย แต่ทางซีมเลสฮิวแมนกลับไม่รับผิดชอบอะไรและคิดจะฟ้องกลับครอบครัวของเด็กที่ถูกทดลองในข้อหาหมิ่นประมาท แต่เมื่อเรื่องรุนแรงยิ่งขึ้นกว่าเดิมจนขึ้นโรงขึ้นศาล มันกลับมีเรื่องพลิกผันเพราะศาลตัดสินว่าไม่มีหลักฐานที่พิสูจน์ว่าครอบครัวของเหยื่อทดลองหมิ่นประมาทซีมเลสฮิวแมนจริง ๆ นอกจากหลักฐานที่กลุ่มต่อต้านซีมเลสฮิวแมนขุดคุ้ยเรื่องด้านมืดขององค์กรมาเปิดโปง ทำให้เงินที่ซีมเลสฮิวแมนได้มาก็ต้องเสียให้กับครอบครัวของเด็กที่เสียชีวิตจากการทดลองในรูปของค่าทำขวัญ

และในช่วงเวลาใกล้ ๆ กันนี้ จอห์น คอร์เรีย (John Corria) หนึ่งในนักวิทยาศาสตร์ที่ได้เป็นสมาชิกของซีมเลสฮิวแมน เริ่มเห็นถึงความโหดร้ายของทางองค์กรฯ จึงตัดสินใจเข้าข้างฝ่ายของครอบครัวเหยื่อทดลอง และต่อต้านซีมเลสฮิวแมนทุกวิถึทาง และขู่ว่าจะเปิดโปงความจริงของซีมเลสฮิวแมนด้วยซ้ำ แต่สุดท้ายเขาก็เปิดโปงไม่ได้ เพราะเขาได้เซ็นสัญญาไปว่าสิ่งที่เกิดขึ้นกับโครงการนี้เป็นความลับสุดยอด และจะไม่มีใครบอกความลับให้ใครรู้ทั้งสิ้น มิฉะนั้นจะถูกกลุ่มทหารรับจ้างอย่างหน่วยบริการรักษาความปลอดภัยซีมเลสฮิวแมนหรือเอสเอชเอสเอส (SHSS: Seemless Human Security Service) ไล่ฆ่าบุคคลภายนอกทุกคนที่รู้ความลับเกี่ยวกับโปรเจกต์อันโนน

วันเสาร์ที่ 1 มกราคม คริสต์ศักราช 2000 เมื่อขึ้นสหัสวรรษใหม่ ทุกอย่างก็เกิดขึ้นแบบรวดเร็วมาก เพราะนี่คือจุดสูงสุดเพียงหนึ่งเดียวที่ซีมเลสฮิวแมนเข้าถึง ฝูงนักวิทยาศาสตร์ของซีมเลสฮิวแมนเข้าไปบุกที่ห้องคลอดของโรงพยาบาลฮีลฮอว์ค (Healhawk Hospital) ที่อยู่ในเมืองเซ็นเตอร์ซิตี้ (Center City) กรุงเทพมหานคร ประเทศไทย เพื่อไปเอาเด็กทารกใหม่มาทดลองฉีดยาเพอร์เฟกต์เคมรุ่น 1.0 ซึ่งเป็นรุ่นที่เสถียรที่สุดเท่าที่ซีมเลสฮิวแมนจะทำได้ และแน่นอน ครอบครัวคอร์เรีย (The Corria Family) ทั้งจอห์น, เซอร์ซี่ย์ภรรยาของจอห์น (Cercey Corria) และเคอร์ด้าลูกสาวของจอห์น (Kerda Corria) ก็ได้พยายามจะเข้าไปขัดขวางการทดลองแต่ก็ไม่สำเร็จ หนำซ้ำครอบครัวที่ลูกของพวกเขาจะเป็นเหยื่อทดลองกลับเป็นครอบครัวเดลวิน (The Delwin Family) ที่โชคร้ายนางเดลวินกลับมาตั้งครรภ์แล้วลูกในท้องเป็นฝาแฝดต่างเพศที่เกิดจากไข่ใบเดียวกัน และเธอจะคลอดในวันต้อนรับปีใหม่ และหลังจากที่คลอดออกมาแล้วจริง ๆ พวกซีมเลสฮิวแมนก็มารับตัวลูก ๆ ของพวกเดลวินโดยไม่ได้ขออนุญาตจากครอบครัวเหมือนเดิม แต่คราวนี้ ตัวยา 1.0 ทำให้ลูก ๆ เดลวินกลายเป็นยอดมนุษย์ที่สมบูรณ์แบบตามที่ซีมเลสฮิวแมนต้องการ โดยนักวิทยาศาสตร์ที่ทดลองกับฝาแฝดได้ตั้งชื่อให้พวกเขาว่า อดัม และ อีฟ เดลวิน (Adam & Eve Delwin) โดยที่พ่อกับแม่ของพวกเขาไม่มีส่วนร่วมในการตั้งชื่อ ด้วยเหตุผลที่ว่าพวกเขาต้องการจะทำให้ฝาแฝดคู่นี้เป็นรุ่นบุกเบิก ก่อนจะผลิตยาเพิ่มเพื่อนำตัวยาไปใช้งานให้มนุษย์ทุกคนเป็นยอดมนุษย์ทั่วโลก

แต่ก่อนที่ซีมเลสฮิวแมนจะเถลิงอำนาจไปมากกว่านี้ จอห์นกับคู่หูของเขา แดเนียล "แดน" ไทเลอร์ (Daniel "Dan" Tyler) ก็ได้งัดเอา ประมวลกฎหมายว่าด้วยการจัดระเบียบ ควบคุม และคุ้มครองสิทธิยอดมนุษย์ ใช้เป็นกฎหมายสากลที่ใช้ควบคุมคุมณภาพของยอดมนุษย์ให้เป็นไปตามความเหมาะสม ซึ่งรัฐสภาสหรัฐอเมริกานำร่างประมวลกฎหมายนี้ไปพิจารณาทันที ในขณะที่ซีมเลสฮิวแมนนั้นก็พยายามขัดขวางไม่ให้กฎหมายนี้ได้ผ่านไปได้ แต่ดูเหมือนการโต้กลับครั้งนี้ไม่ได้ผลเพราะเมื่อประมวลกฎหมายผ่านแล้ว พวกซีมเลสฮิวแมนก็ไม่สามารถหยุดยั้งได้และทำให้ยาเพอร์เฟกต์เคมที่ผลิตมาทั้งหมดถูกรัฐบาลแต่ละประเทศยึดไปต่อยอดด้วยตัวเอง

### พอเพียง "เพ้นท์" มาสเตอร์ เด็กชายลูกมาเฟีย ผู้ที่ถูกดึงเข้าสู่โลกยอดมนุษย์โดยไม่ทันตั้งตัว

ขณะเดียวกัน อีกครอบครัวหนึ่งที่ต้องตกกระไดพลอยโจนในปัญหายอดมนุษย์ครั้งนี้ก็คือ ครอบครัวมาสเตอร์ (The Master Family) ครอบครัวมาเฟียขาวใจดี ผู้มีอิทธิพลกับกิจการครอบจักรวาลทุกสถาบันอย่าง เดอะ มาสเตอร์ ยูนิเวอร์ซัล เอ็นเตอร์ไพรส์ (The Master Universal Enterprise) ที่ปัจจุบันได้ชื่อว่า พอเพียง เอ็นเตอร์ไพรส์ (Porpiang Enterprise) หลังจากที่แอนดรูว์ มาสเตอร์ (Andrew Master) และ มาร์ธา เจน (Martha Jane) ได้มีทายาทคนแรกคือ พอเพียง "เพ้นท์" มาสเตอร์ (Porpiang "Paint" Master) ซึ่งคนที่ช่วยเลี้ยงคือ ลี พาเกอร์ (Lee Paker) และได้อาศัยอยู่ในคฤหาสน์หลังใหญ่อันเป็นบ้านเลขที่ 303/18 ซอยไฮเอคโค่ 86 (High Echo 86 Soi) หมู่บ้านเดอะแรบบิท (The Rabbit Village)

แน่นอน พอเพียงเกิดมาก็เป็นคนที่สมบูรณ์แบบมาก ๆ แล้ว แต่หารู้ไม่ว่า พอเพียงถือได้ว่าเป็นร่างอวตารของเมกะเวิร์สไททันเรียลลิเทียส (Realitious The Megaverse Titan) ซึ่งเกิดมาจากเมกะเวิร์สไททันผู้เป็นพี่น้องกันอย่าง ฟิกชันเนียส และ ดาร์คเนสซัส (Fictionious & Darknessous The Megaverse Titan) บุตรแห่งมัลติเวอร์เซียส (Multiversious The Megaverse Titan) ซึ่งเติบโตมาเพื่อดูแลสมดุลของพหุจักรวาล หน้าที่ของเมกะเวิร์สไททันสองพี่น้องคือการปกป้องพหุจักรวาลไม่ให้ความชั่วร้ายใด ๆ เข้ามารุกรานกับพหุจักรวาลที่มีประชากรสิ่งมีชีวิตอาศัยอยู่ แต่วันหนึ่งฟิกชันเนียสซึ่งเป็นพีคนโตได้รับสืบทอดพลังที่มากกว่าการควบคุมพหุจักรวาล ดาร์กเนสซัสที่เป็นคนหัวรุนแรงและชอบแก้ปัญหาด้วยการใช้อารมณ์และกำลัง กลับอิจฉาในอำนาจที่พี่ชายมีจึงนำไปสู่การแย่งพลัง นำมาซึ่งสงครามที่ไม่ใช่แค่เมกะเวิร์สไททันที่ต้องสู้กันเท่านั้น สิ่งมีชีวิตในฟิกชั่นและดาร์กเนสเมกะเวิร์ส (Fiction & Darkness Megaverses) ก็ทำสงครามกันเองด้วย จนกระทั่งมันจบลงที่การที่ทั้งเมกะเวิร์สไททันสองพี่น้องและสองเมกะเวิร์สได้หลอมรวมเข้าด้วยกัน กลายเป็น เมกะเวิร์สไททันไฮบริเดียส (Hybridious The Megaverse Titan) และไฮบริดเมกะเวิร์ส (Hybrid Megaverse) ซึ่งกลายเป็นปัญหาเรื้อรังมานานนับสหัสวรรษ ในขณะที่เมกะเวิร์สไททันองค์อื่น ๆ กำลังตั้งรับการโจมตีของอินเฟอร์นอส ดิ อันไนฮิเลเตอร์ (Infernos The Annihilator) อดีตเมกะเวอร์ซัลคอสมิกเอ็นติตี้ หรือ เมกะเวอร์ซัลคอสมิกบีอิ้ง (Megaversal Cosmic Entities/Megaversal Cosmic Beings) ที่ไต่เต้าจากชั้นกลางที่ไม่อยากรับใช้ลอร์ดเนโครเรียส (Lord Necrorious) และพยายามท้าทายอำนาจของกิกะเวิร์สไททันเมกะเวอร์เซียส (Megaversious The Gigaverse Titan) สู่จอมอสูรระดับเมกะเวอร์ซัลคอสมิกบีอิ้งชั้นสูงในสงครามเมกะเวอร์ซัลวอร์สามครั้งแรก (Megaversal War I, II & III) ทำให้กษัตริย์อาร์เธอร์ (King Arthur) ซึ่งเป็นผู้นำของกองทัพที่ต้านทานอินเฟอร์นอส ได้ตัดสินใจใช้พลังในการแยกเอาสองพี่น้องออกจากกัน และเมกะเวิร์สคู่เดิมกลับมาอีกครั้งพร้อมกับได้เมกะเวิร์สใหม่มาด้วย ซึ่งช่วงสงครามเมกะเวอร์ซัลวอร์ครั้งที่สาม เป็นอีกครั้งที่เมกะเวิร์สไททันสองพี่น้องถูกรวมร่างกัน คราวนี้เป็นผลจากคำสาปของอินเฟอร์นอสที่สาปให้ทั้งสองรวมร่างอีกครั้ง แต่ไม่ได้รวมร่างอย่างเดียว ทั้งสองถูกส่งไปในมิติคู่ขนานที่เรียกว่ามิติความเป็นจริง และก่อกำเนิดเป็นเรียลลิตี้เมกะเวิร์ส (Reality Megaverse) และร่างรวมครั้งที่สองของสองพี่น้องบุตรแห่งมัลติเวอร์เซียสถูกเรียกว่า เรียลลิเทียส ซึ่งอาจจะถูกจำกัดสิทธิ์ในการดูแลเมกะเวิร์สของตัวเองมากกว่าเมกะเวิร์สไททันคนอื่น ๆ จนกระทั่งเรียลลิเทียสตัดสินใจอวตารลงมาเกิดเป็นพอเพียงในที่สุด

ส่วนในเนื้อหาหลักนั้น เมื่อพอเพียงได้อายุสามขวบ เขาถูกพ่อกับแม่ชวนไปเยี่ยมหมู่บ้านเรดไทเกอร์ (Red Tiger Village) ซึ่งเป็นหมู่บ้านที่ครอบครัวริคเค็น (The Rickken Family) อาศัยอยู่ในบ้านเลขที่ 711/77 ซึ่งก็ประกอบไปด้วย อาร์เธอร์ ริคเค็น (Arthur Rickken) ผู้เป็นพ่อบ้านและเพื่อนสนิทของแอนดรูว์, แคทเธอรีน ริคเค็น (Katherine Rickken) ผู้เป็นแม่, แบร์รี่ ริคเค็น (Barry Rickken) ลูกชายคนโต, แคลร์ ริคเค็น (Claire Rickken) ลูกสาวคนที่สอง, โซเฟีย ริคเค็น (Sofia Rickken) ลูกสาวคนที่สาม และเจฟ ริคเค็น (Jeff Rickken) ลูกชายคนสุดท้อง ทันทีที่พอเพียงได้พบกับโซเฟียก็รู้สึกชอบกันเองมาก และในอนาคต พวกเขาจะได้ครองคู่กันในอนาคต นอกจากนี้พอเพียงยังได้พบกับเพื่อน ๆ ร่วมหมู่บ้านเรดไทเกอร์และได้ร่วมกันจัดตั้งทีมพอเพียงไรเตอร์ (Porpiang Writer Team) โดยสมาชิกประกอบไปด้วย พอเพียง, โซเฟีย, ธันวา บรูทัลบลัด (Thanwa Brutalblood), เป้ง อีเกิลฮาร์ท (Peng Eagleheart), ปอนด์ โซลบริงเกอร์ (Pond Soulbringer), แบงค์ แบล็คฮาร์บิงเจอร์ (Bank Blackharbinger) โดยพวกเขาเริ่มก่อวีรกรรมแรกในหมู่บ้านนั่นก็คือสามารถเอาชนะแก๊งเกเรประจำหมู่บ้านได้สำเร็จเพื่อชิงของเล่นที่แก๊งเกเรขโมยไปกลับคืนมาแก่เด็กอ่อนแอ

ปี 2004 เป็นปีที่เปลี่ยนชีวิตของพอเพียงไปแทบจะตลอดกาล เพราะพอเพียง พ่อแม่ของเขา และเหล่าครอบครัวของสมาชิกทีมพอเพียงไรเตอร์เกือบทั้งทีมมาที่ศูนย์วิทยาศาสตร์แกรนด์เชเพิร์ด (Grand Shepard Science Facility) ยกเว้นแอนนาที่ติดธุระไปเยี่ยมญาติ ซึ่งปัญหาก็เกิดขึ้นแล้วเพราะมีเด็กซุกซนชุดเหลืองคนหนึ่งที่หนีจากพ่อแม่ไปยังห้องทดลองที่เจ้าหน้าที่ไม่ให้คนภายนอกเข้ามา ทีมพอเพียงไรเตอร์จึงต้องขอพ่อกับแม่ออกไปจัดการกับเด็กแสบ และความเลวร้ายก็เกิดขึ้นเมื่อเด็กแสบดันหยิบหลอดเพอร์เฟกต์เคมหลอดหนึ่งในตู้เก็บสารเอามาปาทิ้ง ซึ่งเพอร์เฟกต์เคมในหลอดนี้ดันติดไฟได้เอง! รวมถึงเพอร์เฟกต์เคมในตู้นั้นด้วย พอมันใกล้ ๆ กันแบบนี้ ทำให้ตู้นั้นระเบิดหลังจากที่นักวิทยาศาสตร์พาเด็กชุดเหลืองจอมซนจากไปแล้ว และแน่นอนมันทำให้เกิดหมอกควันหลากสีซึ่งส่งผลกับระบบทางเดินหายใจของเด็ก ๆ ทั้งหกอย่างมาก แต่นั่นมันก็แค่ชั่วคราว เพราะเพอร์เฟกต์เคมนั้นต่อให้อยู่ในรูปของสารไวไฟและหมอกควัน ถ้าเข้าสู่ร่างกายก็กลายเป็นว่าทำให้มนุษย์ที่สูดดมเข้าไปมีพลังที่สมบูรณ์แบบอยู่ดี นั่นทำให้พอเพียงกับเพื่อน ๆ กลายเป็นมนุษย์ที่สมบูรณ์แบบตามคอนเซ็ปต์ของซีมเลสฮิวแมนแล้ว

ความเปลี่ยนแปลงที่เกิดขึ้นคือ เอาแค่ด้านร่างกาย สีนัยน์ตาก็เปลี่ยนจากสีดำเป็นข้างซ้ายสีน้ำเงิน ข้างขวาสีแดง และผิวข้อมือเปลี่ยนสีจนเหมือนสายรัดข้อมือเรืองแสงสีเดียวกับนัยน์ตาทั้งสองข้าง ส่วนธันวาซึ่งถูกเศษกระจกแตกแทงเข้าที่ตาข้างขวา กลายเป็นมีรอยแผลเป็นที่หนังตา นอกนั้นทั้งหมดได้กลายเป็นยอดมนุษย์สมบูรณ์แบบเรียบร้อยแล้ว วันต่อมา ซีมเลสฮิวแมนก็โดนขยี้จนเละเข้าไปใหญ่ว่ายอมขายโครงการให้รัฐดูแลไปแล้ว แต่ทำไมยังมีมารยาแฝงอีกำ และแน่นอน พอเพียงก็ได้มารู้ความจริงแล้วว่าสารไวไฟที่เปลี่ยนแปลงร่างกายของเขานั่นก็คือเพอร์เฟกต์เคม เขาก็โกรธซีมเลสฮิวแมนที่ทำให้เขาเป็นแบบนี้

สิบสองวันต่อมาเกิดเหตุการณ์ที่ทำให้พอเพียงโกรธซีมเลสฮิวแมนมากขึ้นไปอีก เมื่อเกิดเหตุการณ์ลักพาตัวเด็กที่อายุใกล้เคียงกับเขาราว ๆ 250 คน มาฉีดเพอร์เฟกต์เคม คนที่ทำหน้าที่ไปขัดขวางการฉีดยาก็มีแค่ลีคนเดียว ซึ่งก็ยังล้มเหลวเพราะยังไงก็ยังถูกหัวหน้าแก๊งขโมยเด็กอย่างดอกเตอร์อัลแทรมม์ วัสวาเฟน (Dr. Altramm Vasvaphen) จับไปรมควันอยู่ดี แต่โชคดีที่ควันที่ใช้รมใส่ลีดันเป็นเพอร์เฟกต์เคมเหมือนกัน ลีจึงกลายเป็นยอดมนุษย์เช่นเดียวกับเด็ก ๆ ที่ถูกจับฉีดเพอร์เฟกต์เคม โดยชะตากรรมของเด็ก ๆ ทั้ง 250 คนหลังจากนั้น ยังไม่มีใครทราบในตอนนั้นเนื่องจากถูกเก็บเป็นความลับไม่ให้บอกใคร

วันเวลาผ่านไป จอห์นก็ตัดสินใจสร้างของขวัญบางอย่างให้กับลีและพอเพียงขึ้นมา ของลีคือไก่วิเศษที่สามารถพูดภาษามนุษย์ได้นามว่า แจ้ (Jae The Chicken) ซึ่งมีต้นแบบมาจากแจ้ในไมน์คราฟต์ (Minecraft) ส่วนของพอเพียงคือ แว่นตาอัจฉริยะที่มีเลนส์กรองแสงจากซูเปอร์วิชั่น เนื่องจากในขณะนั้นพลังซูเปอร์วิชั่นของพอเพียงยังไม่เสถียรเท่าคนอื่น นอกจากนี้แว่นตาอัจฉริยะยังมีการแสดงผลแบบกราฟฟิกดิจิทัลพิเศษเพื่อพอเพียงโดยเฉพาะ

เวลาผ่านไปเด็ก ๆ ที่เป็นเหยื่อเพอร์เฟกต์เคมก็ได้เติบโตขึ้นจนอยู่ในวัยสิบหกปี (ปี 2016) และล่าสุดพอเพียงได้ไปรู้ข่าวอัพเดตล่าสุดเกี่ยวกับการลักพาตัวของอัลแทรมม์ ว่าถูกจับประหารชีวิตไปแล้วตั้งแต่ปี 2015 แต่การถูกพวกซีมเลสฮิวแมนบังคับฉีดยาก็ยังคงมีอยู่ในสังคม ไม่มีใครรู้ว่าทำไมซีมเลสฮิวแมนถึงไม่ยอมให้ลงทะเบียนยอดมนุษย์หลังจากถูกบังคับฉีดเพอร์เฟกต์เคมแล้วจนถึงทุกวันนี้ แต่ที่แน่ ๆ ก็คือ เหยื่อเพอร์เฟกต์เคมก็ยังคงไปลงทะเบียนยอดมนุษย์อยู่ดี และทีมพอเพียงก็ได้รู้ข้อมูลนี้จากหนึ่งในสายข่าวของจอห์น คอร์เรีย นั่นคือ อีไลจาห์ "อีไล" โฮลต์ (Elijah "Ely" Holt) กับ โคลิเวีย ไพรซ์ (Colivia Price)

ปี 2017 ซีมเลสฮิวแมนพร้อมที่จะส่งทหารเอสเอชเอสเอสมาตามล่าสองฝาแฝดเดลวินให้วุ่นกันไปทั่ว ซึ่งพอเพียงกับโซเฟียก็ไม่วายตกกระไดพลอยโจนไปคุ้มกันพี่น้องเดลวินอีกต่างหาก ซึ่งเป้าหมายของเอสเอชเอสเอส คือการพาสองฝาแฝดเดลวินไปทำท้องทั้งพี่ทั้งน้อง ซึ่งนั่นจะเป็นแผนการที่บ้าบอยิ่งกว่าเพอร์เฟกต์เคมอีก เพราะพวกเดลวินยังอายุไม่บรรลุนิติภาวะทั้งคู่ก็เดือดร้อนจะแย่อยู่แล้ว แต่ถ้าให้อดัมซึ่งเป็นผู้ชายทั้งแท่งตั้งท้องตามน้องสาวไปด้วย ยิ่งเป็นการทดลองที่ดูไร้สาระหนักกว่าเดิม เพราะวิทยาการในปีดังกล่าวยังไม่สามารถทำให้ผู้ชายทั้งแท่งสามารถตั้งครรภ์และคลอดลูกออกมาได้เลย แต่โชคดี (หรือเปล่านะ) ที่มียอดมนุษย์โครว์แมน หรือ แอรอน เบลิคสัน (Aaron Belicson/Crowman) มาช่วยในการจัดการกับซีมเลสฮิวแมนให้ราบเป็นหน้ากลอง แต่นั่นทำให้ทุกคนตื่นตระหนกและรู้เรื่องราวเกี่ยวกับองค์กรยอดมนุษย์เพื่อสันติสุข (The Superhero For Peaceful Corporation) ว่ามันมีตัวตนอยู่จริง ๆ และทำตัวเหมือนเป็นศาลเตี้ยคอยผดุงสันติภาพอยู่เบื้องหลัง

ปี 2018 อีไลและโคลิเวียได้ขอพอเพียงให้ไปเยือนที่เกาะเดดลี่เทค (DeadlyTech Island) เพื่อตามล่ารถบูกัตติ ไทป์ 57 เอสซี แอตแลนติก หมายเลข 57453 (Bugatti Tye 57SC Atlantic No.57453) สีดำ ที่หายสาบสูญไปในช่วงสงครามโลกครั้งที่สอง และเรย์นะ เอไอสัญชาติญี่ปุ่น (Reina The Japanese AI) ที่ถูกสร้างโดยซีมเลสฮิวแมน แต่เธอทรยศองค์กรด้วยจิตใจที่มีศีลธรรมแล้วหลบหนีมาปกครองเกาะเดดลี่เทค และดัดแปลงเกาะนี้ให้กลายเป็นเกาะไซเบอร์พังก์ เมื่อเรย์นะได้พบกับรถสีดำที่หายสาบสูญ เธอจึงเก็บรถมาไว้ในสุสานไซไฟ (Sci-Fi Tomb) เพื่อรอวันที่เธอจะได้ถูกพาออกไปดูโลกภายนอก และข่าวลือเกี่ยวกับเกาะนี้ได้แพร่กระจายออกไปทั่วโลกอย่างกับเชื้อโรคระบาด แต่ข่าวลือมันไม่เท่าไร คนเชื่อข่าวลือนี่สิหนักกว่า เหล่านักโบราณคดีและโจรขุดสุสานต่างไปค้นหาคำตอบเกี่ยวกับเกาะเดดลี่เทค แต่รอบเกาะนั้นสภาพอากาศย่ำแย่มาก จึงมีเพียงน้อยคนมากที่จะรอดกลับมาจากเกาะเดดลี่เทคไปได้ แต่เมื่อพวกพอเพียงมาถึง ทุกอย่างก็แทบจะเปลี่ยนไป เพราะเรย์นะให้บริการพอเพียงแบบแทบจะทุกอย่าง ทุกกับดักจะมีทางสะดวกให้พวกพอเพียงข้ามไปได้สบาย ๆ ไม่ต้องลำบากเหมือนคนอื่น ๆ และเมื่อพวกพอเพียงได้มาพบกับรถแบล็คแอตแลนติก ก็ดันมีศัตรูมาขัดขวาง องค์กรภารดรภาพแห่งวายร้าย (The Brotherhood of Super Villain Corporation) นำกองทัพวายร้ายมาเพื่อแย่งชิงรถคันนี้มาเป็นอาวุธในการปฏิวัติโลก โดยมีผู้นำคือ เดอะแกรนด์มาสเตอร์ไมนด์ (The Grand Mastermind) แต่คนระดับพอเพียง ใครจะไปยอมยกรถคันนี้ให้ ดังนั้นมันจึงนำมาซึ่งความวุ่นวายเมื่อองค์กรยอดมนุษย์เพื่อสันติสุขตามไล่ล่าพวกวายร้ายไม่เลิก แต่อย่างไรก็ตาม พอเพียงก็สามารถได้รถแบล็คแอตแลนติกมาครอบครองโดยไม่มีร่องรอยความเสียหายใด ๆ ได้ แม้จะต้องฟันฝ่าพวกวายร้ายที่มาเพื่อชิงรถคันนี้ไปอย่างทุลักทุเลก็ตาม

ปี 2019 จอมโจรไมตี้ธีฟ (The Mighty Thief) จอมโจรพลังเหนือมนุษย์ กำลังออกปล้นสะดมไปทั่วและสามารถหลบหนีการจับกุมได้หลายรูปแบบ จนทั่วโลกต่างหมายหัวว่า จับตายก็ได้ จับเป็นยิ่งดี และนี่คือภารกิจแรกของพอเพียงในฐานะสมาชิกขององค์การป้องกันและบรรเทาสาธารณภัยนานาชาติ หรือ ไอดีพีเอ็ม (The International Disaster Prevention and Mitigation: IDPM) นั่นก็คือการจับกุมพวกจอมโจรไมตี้ธีฟให้ได้เร็วที่สุด แต่สุดท้ายพวกยอดมนุษย์แย่งจ็อบจับเป็นไปก่อนแล้ว

### เปิดตัวลาสต์บอสคนแรกที่พอเพียงต้องเผชิญ ก่อนที่จะกลายเป็นคู่ปรับจอมยุ่งไม่เข้าเรื่องในภายหลัง

ปี 2020 พอเพียงได้รู้ทั้งตัวตนที่แท้จริงของเขา รวมถึงได้เจอกับศึกใหญ่ครั้งแรกที่เกิดขึ้น โดยเริ่มจากเหตุวางระเบิดที่สี่แยกสามลำกล้อง (Three Calibur Juction) กับสะพานอนุกรม (Seriel Bridge) โดยได้เผยในวันนั้นว่ามันเป็นแผนการของกองกำลังที่ถูกเรียกว่า มัลแวร์ลีเจี้ยน (Malware Legion) นำโดย เดอะแบล็ค เจ้าแห่งมัลแวร์และแฮกเกอร์ที่ยิ่งใหญ่ที่สุดในปฐพี (The Black: The Malware Lord & The Greatest Hacker of All Time) โดยขู่ว่านี่จะเป็นแค่เริ่มต้นเพื่อนำไปสู่การทำลายโลกในปี 2025 ยกเว้นแต่ว่าผู้นำของโลกจะยอมมอบอำนาจการปกครองให้เดอะแบล็คไปแทน ซึ่งสิ่งที่เขาต้องการคือการกำจัดสังคมยอดมนุษย์ไปให้หมด แต่ก่อนที่เขาจะกำจัดไปได้ต้องรู้ก่อนว่าทั้งฝ่ายยอดมนุษย์และฝ่ายวายร้ายนั้นมีที่มาจากอะไรกันแน่ และความก็แตกอย่างรวดเร็วเพราะมันมีที่มาจากซีมเลสฮิวแมน และเวรกรรมก็ดันไปตกอยู่ที่พวกเดลวิน เพราะเหล่ามัลแวร์ลีเจี้ยนลักพาตัวพวกฝาแฝดเดลวินไปเตรียมจะทดลองที่เกาะควอลาสทาร่า (Qualastara Island) นั่นทำให้ซีมเลสฮิวแมน, องค์กรยอดมนุษย์ฯ, องค์กรภารดรภาพฯ, และไอดีพีเอ็ม ตัดสินใจบุกโจมตีเกาะ

ทันใดนั้น สิ่งที่ไม่คาดคิดก็เกิดขึ้น เมื่อกบฎครูเซดีส (Crusadese Rebel) ที่นำโดยนายพลซอร์-ดาน (General Zor-Dan) มาถึงโลก ซึ่งซอร์ดานเป็นเคาน์เตอร์พาร์ทของนายพลดรู-ซ็อด (General Dru-Zod) อยู่แล้ว และมาตามล่ากัปตันพีซฟูล หรือ ทาร์-เซล/แมทท์ สไตรก์ (Captain Peaceful/Tar-Zell/Matt Strike) ลูกครึ่งชาวครูเซดีส (Crusadese) จากดาวครูเสด (Crusade) และแน่นอนเป็นเคาน์เตอร์พาร์ทของซูเปอร์แมนอยู่แล้ว (Superman/Carl-El/Clark Kent) และความวุ่นวายก็ยิ่งแย่ไปกว่านี้อีกเมื่อผู้ริเริ่มสงครามเมกะเวอร์ซัลอย่าง อินเฟอร์นอส ดิ อันไนฮิเลเตอร์ ได้ออกอาละวาดที่เกาะแห่งนี้ ทำให้ทั้งพระเอกอย่างพอเพียง และสามบอสแห่งเรียลลิตี้เมกะเวิร์สได้รับรางวัลกระสอบทรายยอดเยี่ยมแห่งปี 2020 จากอินเฟอร์นอส

และเรื่องมันก็เกือบหนักขึ้นโดยไม่จำเป็น เพราะเจ้าชายเกฟเวอร์รัสแห่งโลธาเรีย (Prince Gaverous of Lotharia) พาหะนำพลังแห่งอินเฟอร์นอส ตามมาขัดขวางเพื่อไม่ให้จอมทำลายล้างได้เปรียบไปมากกว่านี้ และใบหน้าของเจ้าชายแห่งโลธาเรียในปัจจุบันเหมือนกับพอเพียงเป๊ะ เพราะไนท์แมเรียส (Nightmarious) ลูกศิษย์ของเขาที่ไต่เต้าจากเมกะเวอร์ซัลคอสมิกบีอิ้งชั้นล่างไปสู่เมกะเวอร์ซัลคอสมิกบีอิ้งชั้นรอง ได้ลงมือกลืนกินเมกะเวิร์สหมายเลข 13 จนกลายมาเป็นไนท์แมร์เมกะเวิร์ส (์Nightmare Megaverse) ที่ทุกชีวิตในเมกะเวิร์สแห่งนี้สูญเสียความสุขไปตลอดกาล นอกจากนี้ตัวเจ้าชายแห่งโลธาเรียเองก็สูญเสียร่างกายเก่าให้กับอินเฟอร์นอส แลกกับร่างกายใหม่ที่มีพลังศาสตร์มืดที่เจ้าตัวรังเกียจเกินกว่าจะยอมใช้งาน มันจึงเป็นความแค้นสำคัญที่ทำให้เจ้าชายเกฟเวอร์รัสต้องออกตามล่าอินเฟอร์นอสเพื่อยกเลิกข้อตกลงข้อนี้ให้จงได้ และเมื่ออินเฟอร์นอสพ่ายแพ้จากการสูญเสียกายหยาบเป็นครั้งแรก เขาจึงถอยทัพกลับไปเลียแผลในมุมมืดที่สุดของกิกะเวิร์ส ส่วนพวกที่เหลือก็ต้องถอยทัพกลับไป และพวกในเรียลลิตี้เมกะเวิร์สต่างแยกย้ายกันไปทำงานของตัวเอง ส่วนพวกวายร้ายในเรียลลิตี้เมกะเวิร์สก็ถูกจับกันไปทั้งหมดยกก๊วน

แต่ทั้งหมดนี้มันก็แค่จุดเริ่มต้นของหายนะใหญ่ที่เกิดขึ้นใน Porpiang Writer 2: Road To Megaversal War เมื่อพอเพียงเห็นภาพหลอนข้ามไปยังออมนิเวิร์สอื่น ๆ และได้พบกับ มิโดริยะ "เดกุ" อิซึคุ (Izuku "Deku" Midoriya) ตัวจริงเสียงจริงมาเตือนเรื่องภัยคุกคามที่เกิดขึ้น ซึ่งนำไปสู่สงครามเมกะเวอร์ซัลวอร์ครั้งที่สี่ (Megaversal War IV) อย่างสมบูรณ์แบบ นั่นหมายความว่าสิ่งที่พอเพียงเขียนในหนังสือเล่มแรกนั้นเป็นจริงหมดแล้ว แต่เล่มสองกำลังจะเป็นจริงในไม่ช้า เขาไม่เคยรู้มาก่อนว่าทุกอย่างที่เกิดขึ้นมันเกิดมาจากการลิขิตของเขาเอง